தொகுப்பை வாசித்துமுடித்ததும் இக்கவிதைகளுக்கு இந்த உரைநடை மொழி ஏன் தேவைப்பட்டிருக்கிறது என்கிற கேள்வி மிதக்கத் தொடங்குகிறது. வழக்கத்தைவிட அதிக அளவில் புனைவுகளைச் சார்ந்து இக்கவிதைகளைக் கட்டியெழுப்ப விரும்புகிறார் ராணிதிலக். இறுக்கமும் சொற்செட்டும் இணைந்த கவிதைமொழி புனைவின் வசீகரத்தைக் குறைத்துக் காட்டிவிடக்கூடும் என்பது அவர் எண்ணமாக இருந்திருக்கக்கூடும். சற்றே நெகிழ்ச்சியும் கூடுதலான மயக்கத்தன்மையும் பொருந்திய புனைவுச் சித்தரிப்புகளை உருவாக்குவதற்கு உரைநடைமொழி உதவக்கூடும் என அவர் நம்பியிருக்கக்கூடும்.